text: থাম্ব|ডান|ইংরেজি সংস্করণ
  ভারতবর্ষে মুসলমানদের অবদান () দেওবন্দি ইসলামি পণ্ডিত আবুল হাসান আলী নদভী রচিত ভারতের ইতিহাস বিষয়ক একটি জনপ্রিয় বই, যেখানে লেখক ভারতবর্ষের সভ্যতা ও সংস্কৃতি বিনির্মাণে মুসলমানদের অবদান নিয়ে আলোচনা করেছেন। গ্রন্থটি “আল মুসলিমুনা ফিল হিন্দ” নামে ১৯৫৩ সালে আরবি ভাষায় প্রথম প্রকাশিত হয়েছিল। এই গ্রন্থে লেখক অভিযোগ করেছেন স্বার্থান্বেষী মহল কর্তৃক ভারতীয় মুসলমানদের ইতিহাস ইচ্ছাকৃতভাবে বিকৃত করা হচ্ছে, তাদের অবদান ভুলিয়ে দেওয়া হচ্ছে এবং ভারতের ইসলামি আধিপত্যের সময়কে বিবেচনা করা হচ্ছে উপমহাদেশের ইতিহাসে একটি অন্ধকার যুগ হিসেবে। নদভী পুরো গ্রন্থে ভারতবর্ষে মুসলমানদের অবদান তুলে ধরে তার যথাযথ জবাব প্রদান এবং উপর্যুক্ত ধারণাকে ভ্রান্ত প্রমাণের চেষ্টা করেছেন। গবেষকদের মতে, বিষয় অনুযায়ী এটি একটি কার্যকরী গ্রন্থ।
  
  ইতিহাস
  ১৯৫১ সালে আবুল হাসান আলী নদভী মধ্যপ্রাচ্য ভ্রমণ শেষে দেশে প্রত্যাবর্তনের পর অল ইন্ডিয়া রেডিওর () অনুরােধে “ভারতীয় মুসলমান” শীর্ষক বেশ কিছু আরবি বক্তৃতা প্রদান করেন। বক্তৃতা গুলাে মধ্যপ্রাচ্যে অবস্থিত কোন কোন ভারতীয় দূতাবাসের খুবই ভাল লাগে এবং সেগুলাে প্রকাশ করার জন্য প্রস্তাব করে। স্বয়ং অল ইন্ডিয়া রেডিও বিভিন্ন ভাষায় বক্তৃতাগুলাে সম্প্রচার করে। দামেস্ক থেকে প্রকাশিত একটি আন্তর্জাতিক মানের আরবি সাময়িকী ‘আল মুসলিমুন’ বক্তৃতাগুলাে কয়েক কিস্তি করে ধারাবাহিকভাবে প্রকাশ করে। নদভী মনে করলেন, সেই বক্তৃতাগুলােকে যদি আরেকবার দেখে প্রয়ােজনীয় কিছু বিষয় সংযােজন করা হয় তাহলে উপরােল্লিখিত লক্ষ্য অর্জনের ক্ষেত্রে একটি মহৎ কাজ হতে পারে। সুতরাং তিনি এতে প্রয়ােজনীয় সব কিছুকে সমন্বয় করে একটি আরবি গ্রন্থের রূপ দেন যা ১৯৫৩ সালে প্রথম প্রকাশিত হয়।
  
  পরবর্তীতে নদভীর অনুরােধে দারুল উলুম নদওয়াতুল উলামার সাবেক অধ্যাপক মাহমুদুল হাসান নদভী গ্রন্থটিকে উর্দু ভাষায় অনুবাদ করেন। গ্রন্থটিকে আরেকবার দেখে প্রয়ােজনীয়, উল্লেখযােগ্য পরিবর্ধন, পরিমার্জন করা হয়। পরে তিনি এ সংকলনে বেশ কয়েকটি এমন বিষয় সংযােজন করেন যা রেডিওতে প্রচারিত হয়নি।
  
  এ গ্রন্থটি আরবি ভাষায় ‘আল মুসলিমুনা ফিল হিন্দ’ নামে ভারত ও বিভিন্ন আরব দেশ হতে প্রকাশিত হয়। ইংরেজি ভাষায় Muslims In India নামে গ্রন্থটির অনুবাদ প্রকাশিত হয়। উর্দুতে ‘হিন্দুস্তানি মুসলমান’ নাম দিয়ে মজলিসে তাহকিকাত ও নাশরিয়াতে ইসলামের পক্ষ থেকে গ্রন্থটির বেশ কয়েকটি সংস্করণ বের হয়। লেখক দীর্ঘদিন পরে গ্রন্থটির উপর আরেকবার দৃষ্টি বুলিয়ে এমন কিছু গুরুত্বপূর্ণ সংযােজন করেন যা পূর্বের সংস্করণগুলোতে ছিল না। ২০০৪ সালে “ভারতবর্ষে মুসলমানদের অবদান” নামে এর বঙ্গানুবাদ করেন আ ফ ম খালিদ হোসেন, যা প্রকাশ করেছে সেন্টার ফর রিসার্চ অন দ্য কুরআন এন্ড সুন্নাহ, চট্টগ্রাম।
  
  প্রেক্ষাপট
  বইটির রচনার প্রেক্ষাপট উল্লেখ করতে গিয়ে লেখক বলেন,
  
  গঠন
  গ্রন্থের শুরুতে লেখক “প্রাসঙ্গিক কথা” শিরোনামে গ্রন্থটি সম্পর্কে কিছুটা আলোকপাত করেছেন। তারপর আলোচ্য বিষয়সমূহকে ১১টি পরিচ্ছেদে ভাগ করা হয়েছে। গ্রন্থের শেষে “পরিশিষ্ট” শিরোনামে ভারতীয় মুসলমানদের একটি পরিসংখ্যান যুক্ত করা হয়েছে। পরিচ্ছেদ সমূহ:
   ভারতীয় সংস্কৃতি ও সভ্যতায় মুসলমানদের প্রভাব।
   ভারতে সুফি-দরবেশ ও ভারতীয় সমাজে তাদের প্রভাব।
   ভারতীয় ভাষা সমূহে আরবির প্রভাব।
   ভারতে ইসলামি সভ্যতা।
   প্রাচীন শিক্ষা ব্যবস্থার কিছু বৈশিষ্ট্য।
   মুসলমানদের শিক্ষা ও সংস্কৃতির বর্তমান প্রাণকেন্দ্র ও তাদের শিক্ষা আন্দোলন সমূহ।
   ভারতের প্রাচীন শিক্ষা আন্দোলন: কেন্দ্র ও বৈশিষ্ট্য।
   স্বাধীনতা আন্দোলনে ভারতবর্ষের মুসলমানদের অবদান।
   জ্ঞান-বিজ্ঞানে ভারতের উলামায়ে কেরামের অবদান।
   সাম্প্রতিককালের শীর্ষস্থানীয় গ্রন্থকারগণ।
   ভারতীয় মুসলমানদের বর্তমান সমস্যা ও সংকট।
  
  আরও দেখুন 
   নবীয়ে রহমত
   সীরাতুল মুস্তফা
   বয়ানুল কুরআন
   মাআরিফুল কুরআন
   সীরাতে খাতামুল আম্বিয়া
   আবুল হাসান আলী নদভী
   সংগ্রামী সাধকদের ইতিহাস
   মুসলমানদের পতনে বিশ্ব কী হারালো?
  
  তথ্যসূত্র
  
  বহিঃসংযোগ
   আবুল হাসান আলী নদভীর রচনাবলি
   ইংরেজি অনুবাদ ডাউনলোড
   বাংলা অনুবাদ ডাউনলোড
   উর্দু অনুবাদ ডাউনলোড
   মূল আরবি ডাউনলোড
  অ্যান্ড্রয়েড অ্যাপ
  
  বিষয়শ্রেণী:ইসলামি গ্রন্থ
  বিষয়শ্রেণী:দেওবন্দি বই
  বিষয়শ্রেণী:ইসলাম বিষয়ক বই
  বিষয়শ্রেণী:ইসলামের ইতিহাস
  বিষয়শ্রেণী:১৯৫৩-এর বই
  বিষয়শ্রেণী:আবুল হাসান আলী নদভীর বই
  বিষয়শ্রেণী:ইতিহাস বই
  বিষয়শ্রেণী:রাজনীতি বিষয়ক বই
  বিষয়শ্রেণী:আরবি ভাষার বই
  বিষয়শ্রেণী:উর্দু ভাষার বই
  বিষয়শ্রেণী:বাংলা ভাষার বই
  বিষয়শ্রেণী:আরবি সাহিত্য
  বিষয়শ্রেণী:উর্দু সাহিত্য
  বিষয়শ্রেণী:সামাজিক ইতিহাস
  বিষয়শ্রেণী:আইনের ইতিহাস
  বিষয়শ্রেণী:রাষ্ট্রবিজ্ঞানের বই
  বিষয়শ্রেণী:ইসলাম ও রাজনীতি
  বিষয়শ্রেণী:প্যান ইসলামিজম
  বিষয়শ্রেণী:ইসলামের সামরিক ইতিহাস
  বিষয়শ্রেণী:ইসলাম প্রচার
  বিষয়শ্রেণী:ভারতের ইতিহাস
  বিষয়শ্রেণী:ইসলামী সাহিত্য
  বিষয়শ্রেণী:সুন্নি সাহিত্য
title: ভারতবর্ষে মুসলমানদের অবদান